section_heading: Životopis
paragraph_text: Školovao se na Institutu Florimont iz Ženeve, u Švicarskoj te je završio studij poslovnog menadžmenta na privatnom Sveučilištu Pepperdine smještenom blizu Malibua u Kaliforniji. Poslije završetka studija, radio je u obiteljskim bankama u Kaliforniji. Godine 1989. vratio se u Europu i osnovao  Compagnie de Trésorerie Benjamin de Rothschild, financijsku ustanovu za napredni menadžment upravljanja rizikom. Poslije očeve smrti, 1997. godine, postao je predsjednik uprave očeve tvrtke Compagnie Financière Edmond de Rothschild.<ref>Benjamin Edmond Maurice Adolphe Henri Isaac de Rothschild (1963-) - family.rothschildarchive.org Dvije godine kasnije, osnovao je tvrtku Edmond de Rothschild Investment Services u Izraelu, gdje je također naslijedio očevu tvrtku Zakladu Rothschild Caesarea. Godine 2010. Compagnie Financière Edmond de Rothschild postala je Edmond de Rothschild Group. Godine 2015. postavio je suprugu Ariane de Rothschild na čelo grupacije, koja je 2019. godine prešla u potpunosti u obiteljsko vlasništvo.